Na faamaonia e Iesu lona alofa iā i tatou e pei o lona Tamā. Atonu e te manatua i le Mataupu e 30 o le tusi lenei, na tatou faitau ai i mea tigā na oo iā Iesu i le pō na puʻeina ai o ia. Na ave Iesu i le fale o le Ositaulaga Sili o Kaiafa, lea na faia ai Lona faamasinoga. Na ave ifo molimau pepelo o ē na tala pepelo e uiga iā Iesu, ma na tatuʻi ai e tagata Iesu. O le taimi lenā na faafiti ai Peteru e faapea e na te lē iloaina Iesu. Seʻi faapea la o loo tatou iai i lenā taimi ma o loo mafai ona tatou vāai atu i mea o tutupu.